แนวโน้มหุ้นเช้าบวกได้ต่อ
นักวิเคราะห์ คาดแนวโน้มดัชนีเช้านี้บวกได้ต่อ รับแก้ปัญหาหน้าผาการคลังสหรัฐคืบหน้า
18 ธ.ค. 2555

นักวิเคราะห์ คาดแนวโน้มดัชนีเช้านี้บวกได้ต่อ รับแก้ปัญหาหน้าผาการคลังสหรัฐคืบหน้า
นายกิจพล ไพรไพศาลกิจ ผู้อำนวยการสายงานวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยเช้านี้ยังน่าจะปรับตัวสูงขึ้นอย่างต่อเนื่อง เป็นผลจากความคืบหน้าในการแก้ไขปัญหาหน้าผาการคลัง(fiscal cliff)เมื่อประธานสภาฯของสหรัฐมีแนวโน้มประนีประนอมตามข้อเสนอของประธานาธิบดี ประกอบกับผลการเลือกตั้งของญี่ปุ่นออกมาตามที่ตลาดฯ คาดการณ์ไว้ ขณะที่ปัญหาของยุโรปเป็นแค่เรื่องน่ารำคาญใจมากกว่าน่ากังวล ทำให้ผลกระทบจากประเด็นของยุโรปลดลงเรื่อยๆ แต่ปัจจัยทั้งหมดดังกล่าวเป็นเรื่องที่ตลาดรับรู้ล่วงหน้าไปบ้างแล้ว จึงต้องระมัดระวังความผันผวนที่จะตามมา 
ส่วนตลาดภูมิภาคเช้านี้ส่วนใหญ่ยังปรับตัวสูงขึ้น โดยคาดว่าเป็นประเด็นเฉพาะตัวมากกว่า อย่างกรณีของญี่ปุ่นนั้นตลาดฯยังมองในเชิงบวกว่าพรรคแอลดีพีที่ชนะการเลือกตั้งจะกดดันให้ธนาคารกลางญี่ปุ่น(บีโอเจ)ใช้มาตรการผ่อนคลายทางการเงินเชิงปริมาณเพิ่มเติม ขณะที่กรณีของราคาน้ำมันดิบที่ปรับตัวขึ้น ส่งผลดีต่อประเทศที่เทรดสินค้าโภคภัณฑ์ และค่าเงินอ่อนค่าเท่านั้น แต่ก็ไม่ได้เป็นปัจจัยที่โดดเด่นหนัก
พร้อมให้กรอบการแกว่งตัวของตลาดหุ้นบ้านเราวันนี้ไว้ที่แนวต้าน 1,385 จุด แนวรับ 1,353 จุด